SC แรลลี่ยาว! บวกอีก 3% นิวไฮเกือบ 5 ปี จับตา Q4 โตแกร่ง แนะซื้อเป้า 5 บาท
SC แรลลี่ยาว! บวกอีก 3% นิวไฮเกือบ 5 ปี จับตาผลงานไตรมาส 4/65 โตแกร่ง แนะซื้อเป้า 5 บาท
SC แรลลี่ยาว! บวกอีก 3% นิวไฮเกือบ 5 ปี จับตาผลงานไตรมาส 4/65 โตแกร่ง แนะซื้อเป้า 5 บาท
30 พ.ย. 2565

ผู้สื่อข่าวรายงานว่า วันนี้ (30 พ.ย. 65) ราคาหุ้นบริษัท เอสซี แอสเสท คอร์ปอเรชั่น จำกัด (มหาชน) หรือ SC โดย ณ เวลา 10:56 น. อยู่ที่ระดับ 4.16 บาท บวก 0.10 บาท หรือ 2.46% สูงสุดที่ระดับ 4.20 บาท ต่ำสุดที่ระดับ 4.08 บาท ด้วยมูลค่าการซื้อขาย 60.73 ล้านบาท ราคาหุ้นปรับตัวแรงในรอบเกือบ 5 ปีโดยเทียบตั้งแต่หุ้นยืนที่ระดับ 4.20 บาท เมื่อวันที่  19 ม.ค.61

ด้านบล.ฟินันเซีย ไซรัส ระบุในบทวิเคราะห์า SC แนะนำ “ซื้อ” ราคาเป้าหมาย 5 บาท โดยผู้บริหารมีมุมมองเชิงบวกต่อปี 66 แนวราบยังขยายตัวแม้ลดความหวือหวาจากฐานสูงและการแข่งขันมากขึ้น แต่ด้วยกลยุทธ์เน้นกลุ่มระดับบน Band แข็งแกร่งและพัฒนาสินค้าตอบโจทย์ความต้องการลูกค้าจะขับเคลื่อนความสำเร็จการขายได้ดี
ส่วนคอนโดมีสัญญาณฟื้นตัวต่อเนื่อง ภาพระยะกลาง-ยาว ธุรกิจ Recurring ทั้งโรงแรมคลังสินค้า และ Apartmentในสหรัฐฯจะช่วยหนุนรายได้มีเสถียรภาพขึ้นและมีโอกาสขายเข้า REIT/IPO ในอนาคต
สำหรับแนวโน้มกำไรไตรมาส 4/65 เร่งขึ้นทำจุดสูงสุดของปี คงประมาณการกำไรปี 65 โต 15% เทียบช่วงเดียวกันของปีก่อน และปี 66 โต 6% เทียบช่วงเดียวกันของปีก่อน